Kuu aega enne  suurpäeva, 21. ja 22. jaanuaril peeti Peterburis nõu Jaani kiriku taaspühitsemisega seotud viimaste ettevalmistuste üle, samuti koguduse viimane jumalateenistus Ingeri Maria kirikus.  Viimasel jumalateenistusel Ingeri Maria kiriku abisaalis, mida eesti kogudus kasutas jumalateenistuste paigana 2002. aastast, jutlustas Tiit Salumäe, kaasa teenis õpetaja Raino Kubjas (fotol). Seni kogudust teeninud õpetaja Enn Salveste sai jumalateenistusest osa kirikupingis.